b'\n_START_ARTICLE_\nAutotrofija\n_START_SECTION_\nOblici autotrofije\n_START_PARAGRAPH_\nPojam autotrofija odnosi se uglavnom na izvor ugljika koji koristi jedan organizam. Autotrofni organizmi za gradnju organskih tvari koriste u pravilu anorganski uglji\xc4\x8dni dioksid (CO\xe2\x82\x82) kao izvor ugljika. Anorganski spojevi ugljika se mijenjaju, a ugljik ugra\xc4\x91uje u organske spojeve._NEWLINE_Organizmi mogu biti autotrofni i u odnosu na druge anorganske sastojke, na primjer, i na izvor du\xc5\xa1ika.\n_START_SECTION_\nFotoautotrofija\n_START_PARAGRAPH_\nFotoautotrofija je kori\xc5\xa1tenje svjetla kao izvora energije za autotrofiju. Organizmi koji imaju tu sposobnost nazivaju se fotoautotrofnim. Gotovo sve biljke i alge kao i neke bakterije pretvaraju uz pomo\xc4\x87 klorofila energiju svjetlosti u kemijsku energiju (ATP) \xc5\xa1to se naziva fototrofijom, koja zatim slu\xc5\xbei pretvorbi anorganskih u organske tvari (vidi fotosinteza).\n_START_SECTION_\nKemoautotrofija\n_START_PARAGRAPH_\nKemoautotrofija je kori\xc5\xa1tenje kemijske energije u autotrofiji (takozvano kemijsko hranjenje), a organizmi koji se koriste tom energijom nazivaju se kemoautotrofnim. Ova pojava je naro\xc4\x8dito prisutna kod bakterija i Archaea.'